Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: 1994. évi I. törvény 3. §-ával összhangban, az Európai Közösségek Tanácsának a polgári légiközlekedési balesetek
Paragraph Index: 803

1. Ténybeli információk 1.1. A repülés lefolyása. Rövid leíró jellegű ismertetés, amely az alábbiakról tájékoztat: — Járatszám, az üzemelés fajtája, az utolsó indulási hely, az indulás ideje (helyi vagy UTC idő), tervezetett leszállóhely. — A repülés előkészítése, a repülés és a balesethez vezető események leírása, beleértve a repülési pálya fontos szakaszának rekonstruálását a szükségnek megfelelően. — A légiközlekedési baleset, repülőesemény helye (földrajzi szélesség, hosszúság, tengerszint feletti magasság), ideje (helyi vagy UTC idő), nappal vagy éjjel. 2000/52. szám 1.2. Személyi sérülések. Az alábbi táblázat kitöltése (számokkal). Sérülések Személyzet Utasok Egyéb személyek Halálos Súlyos Kisebb/semmilyen Megjegyzés: halálos sérülések közé kell számítani az összes halálesetet, amelyről megállapították, hogy az a légiközlekedési balesetben szenvedett sérülések közvetlen következménye. A súlyos sérülések meghatározását e rendelet fogalommeghatározások című 50. § (2) bekezdése tartalmazza. 1.3. A légijármű rongálódása. A légijárművet a légiközlekedési balesetben, repülőeseményben ért rongálódások rövid ismertetése (megsemmisült, jelentősen megrongálódott, kissé megrongálódott, nem sérült). 1.4. Egyéb kár. Nem a légijármű, hanem egyéb tárgyakban keletkezett rongálódások rövid ismertetése. 1.5. A személyzet adatai.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes